
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 305 

20 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέου ιδιωτικού δάσους συνολι¬ 
κού εμβαδού 8,425 στρ. στη θέση «Αγιος Γεώργι- 


ος - Χωραφάκια» περιφέρειας Τ.Κ. Αχινού, Δήμου 
Στυλίδας του Νομού Φθιώτιδας. 1 

Επικύρωση καθορισμού οριογραμμών τμήματος του 
υδατορέματος «ΣΚΟΥΡΤΗ» της ΔΕ Αλυκών Δήμου 
Ζακύνθου. 2 


ΑΠΟΦΑΣΕΙ Σ 

Αριθμ. 2111/107008 (1) 

Κήρυξη ως αναδασωτέου ιδιωτικού δάσους συνολικού 
εμβαδού 8,425 στρ. στη θέση «Αγιος Γεώργιος - Χω¬ 
ραφάκια» περιφέρειας Τ.Κ. Αχινού, Δήμου Στυλίδας 
του Νομού Φθιώτιδας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 3852/2010 « Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87 Α'). 

3. Το π.δ. 138/2010 «Οργανισμός της Αποκεντρωμένης 
Διοίκησης Θεσσαλίας - Στ. Ελλάδας» (ΦΕΚ 231 Α'). 

4. Τις διατάξεις του ν. 998/79 «Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με τον ν. 3208/03 
(ΦΕΚ 303 Α'), άρθρο 36 ν. 3698/2008 (ΦΕΚ 189 Α') και 
άρθρο 9 ν. 3818/10 (ΦΕΚ 17 Α') και συγκεκριμένα: 

α) του άρθρου 41 παρ. 1, 

β) του άρθρου 38 παρ. 1, όπως ισχύουν. 

5. Τις διαταγές του Υπουργείου Γεωργίας: 

α) 160417/1180/8-7-80, 

β) 182447/3049/24-9-80 και 

γ) 105204/2793/31-07-2002. 


6. Τη διαταγή του Υπουργείου Περιβάλλοντος και Κλι¬ 
ματικής Αλλαγής: α) 204262/4545/23-11-2010. 

7. Την υπ’ αριθ. 1669/33104/31-3-2011 απόφαση της 
Γ.Γ.Α.Δ.Θ.Στ.Ε «Μεταβίβαση δικαιώματος υπογραφής κ.λπ. 
στους Δ/ντές Δασών των Νομών» (ΦΕΚ 648/2011/τ.Β'). 

8. Την υπ’ αριθμ. 2827/101368/05-06-2013 πρόταση του 
Δασαρχείου Λαμίας από την οποία προκύπτει ότι η 
έκταση που αναφέρεται στο θέμα είχε κατά το χρόνο 
καταστροφής της, που έγινε από παράνομη αποψίλωση 
κατά τον μήνα Απρίλιο 2013, δασικό χαρακτήρα κατά 
την έννοια του άρθρου 3 παρ. 1 του ν. 998/79, όπως 
τροποποιήθηκε και ισχύει σήμερα, καλυπτόμενη από 
δασική βλάστηση αειφύλλων πλατύφυλλων (πουρνά¬ 
ρια, σχίνα, αγριελιές) σε ποσοστό 40-70% και ως εκ 
τούτου επιβάλλεται η κήρυξη της ως αναδασωτέας, 
αποφασίζουμε: 

Κηρύσσουμε ως αναδασωτέο το ιδιωτικό δάσος συ¬ 
νολικού εμβαδού 8,425 στρ. στη θέση «Άγιος Γ εώργιος - 
Χωραφάκια» περιφέρειας Τ.Κ. Αχινού, Δήμου Στυλίδας 
του Νομού Φθιώτιδας, με σκοπό αφ’ ενός μεν την διατή¬ 
ρηση του δασικού του χαρακτήρα, ώστε να αποκλειστεί 
η διάθεση του για άλλο προορισμό αφ’ ετέρου δε την 
επαναδημιουργία της δασικής βλάστησης με φυσική 
αναγέννηση. 

Προσδιορίζεται με τα στοιχεία: 

ΤΜΗΜΑ Ε1 (1-2-3- ... -8-9-1) και 

ΤΜΗΜΑ Ε2 (10-11-12- ... -23-24-10) 

όπως φαίνεται στο συνημμένο διάγραμμα, το οποίο 
συνοδεύει την απόφαση αυτή και έχει όρια: 

ΤΜΗΜΑ Ε1 (εμβαδού 3,461 στρ.) 

Ανατολικά: Με αναδασωτέα έκταση (αριθ. 954/1994 
αποφ.) και με αγροτοδασικό δρόμο. 

Δυτικά: Με αναδασωτέα έκταση (αριθ. 954/1994 αποφ.) 
και με αγροτοδασικό δρόμο. 

Βόρεια: Με ιδιωτική δασική έκταση. 

Νότια: Με έκταση μη δασικού χαρακτήρα σήμερα. 

ΤΜΗΜΑ Ε2 (εμβαδού 4,964 στρ.) 

Ανατολικά: Με αναδασωτέα έκταση (αριθ. 954/1994 
αποφ.) και με αγροτοδασικό δρόμο. 

Δυτικά: Με αγροτοδασικό δρόμο. 

Βόρεια: Με αναδασωτέα έκταση (αριθ. 954/1994 αποφ.) 
και με αγροτοδασικό δρόμο. 

Νότια: Με έκταση μη δασικού χαρακτήρα σήμερα. 

Επιτρέπεται υποβολή κατ’ αυτής αίτησης ακύρωσης 
στο αρμόδιο Διοικητικό Εφετείο (άρθρο 47 ν. 3900/2010 - 
ΦΕΚ 213 Α') μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 46 
π.δ. 18/89 - ΦΕΚ 8 /Α'). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία 10 Ιουνίου 2013 

Με εντολή Γενικού Γραμματέα 
Αποκεντρωμένης Διοίκησης 
Ο Διευθυντής Δασών Ν. Φθιώτιδας 
ΙΩΑΝΝΗΣ ΗΛ. ΠΑΠΑΝΔΡΕΟΥ 



Αναδασωτέας ιδιωτικής έκτασης μορφής δάσους που βρίσκεται στην δασική θέση « Άγιος Γεώργιος - Χωραφάκια » περιφέρειας τ.κ Αχινού του 
Δήμου Στυλίδας που αποψίλωσε ο Πελοπίδας Συρόπουλος του Ηλία κάτοικος Όθωνος 1 Λαμία Εμβαδού Ε1(1,2,3,..9,1)= 3461,00 τ.μ. και 
Ε2(10,11,12,...23,24,10)=4964,00τ.μ. ιίτοι Σύνολο 8425,00τ.μ. . 

Αριθμ. 8822/4234 (2) 

Επικύρωση καθορισμού οριογραμμών τμήματος του 
υδατορέματος «ΣΚΟΥΡΤΗ» της ΔΕ Αλυκών Δήμου 
Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ - ΙΟΝΙΟΥ 

Έχοντας υπόψη: 

1. Τις διατάξεις του άρθρου 24 του Συντάγματος των 
Ελλήνων. 

2. Τις διατάξεις του άρθρου 1 του ν. 1650/86 «περί 
περιβάλλοντος κ.λπ.». 

3. Τις διατάξεις του άρθρου 280 του ν. 3852/10 «Πρό¬ 
γραμμα Καλλικράτης». 

4. Τις διατάξεις του άρθρου 5 του ν. 3010/2002 «Εναρ¬ 
μόνιση του ν. 1650/86 με τις οδηγίες ΕΕ 97/11 και 96/61, 
διαδιακσία οριοθέτησης κ.λπ.». 

5. Το με αριθμ. 12609/1508/13-3-13 αίτημα της Δ/νσης 
ΤεχνικώνΈργων ΠΕ Ζακύνθου για την οριοθέτηση τμή¬ 
ματος του ρυδατορέματος «ΣΚΟΥΡΤΗ» της ΔΕ Αλυκών 
Δήμου Ζακύνθου και όπως αυτό συμπληρώθηκε με το 
18209/2180/9-5-13 έγγραφο. 

6. Την υπ’ αριθμ. 120/2013 απόφαση Δημοτικού Συμ¬ 
βουλίου Δ. Ζακύνθου περί θετικής γνωμοδότησης του 
καθορισμού του θέματος. 


7. Την υδραυλική μελέτη, Τεχνική Έκθεση και την ορι- 
ζοντιογραφία σε κλίμακα 1:500 που συντάχθηκε από την 
Αλεξάνδρα Μπουρδούμη Πολιτικό Μηχανικό, υπάλληλο 
της Δ/νσης ΤεχνικώνΈργων ΠΕ Ζακύνθου και θεωρή¬ 
θηκε από την Δ/νση αυτή στις 30-4-13, αποφασίζουμε: 

Επικυρώνουμε τον καθορισμό των οριογραμμών του 
τμήματος του υδατορέματος «ΣΚΟΥΡΤΗ» ΔΕ Αλυκών 
Δήμου Ζακύνθου, όπως αυτές ορίζονται απο τις συ¬ 
ντεταγμένες ΕΓΣΑ 87 των κορυφών Α1, Α2, έως Α39 και 
Δ1, Δ2, έως Δ30 και αποτυπώνονται με κόκκινη γραμμή 
στην οριζοντιογραφία σε κλίμακα 1:500, που συντάχθηκε 
από την Αλεξάνδρα Μπουρδούμη Πολιτικό Μηχανικό, 
υπάλληλο της Δ/νσης ΤεχνικώνΈργων ΠΕ Ζακύνθου και 
θεωρήθηκε από την Δ/νση αυτή στις 30-4-2013. 

Η οριζοντιογραφία αυτή συνοδεύει την παρούσα από¬ 
φαση και αποτελεί αναπόσπαστο μέρος της. 

Η παρούσα απόφαση να δημοσιευθεί στην Εφημερίδα 
της Κυβερνήσεως μαζί με την οριζοντιογραφία και τους 
πίνακες των συντεταγμένων. 

Η ισχύς της απόφασης αρχίζει από τη δημοσίευση 
της στην Εφημερίδα της Κυβερνήσεως. 

Κέρκυρα 7 Ιουνίου 2013 

Ο Γενικός Γραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 



































































